Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 451/09)

Käesolev teade avaldatakse vastavalt komisjoni delegeeritud määruse (EL) 2019/33 artikli 17 lõikele 5 (1)

STANDARDMUUDATUSE HEAKSKIITMISE TEADE

„Cinque Terre“ ja „Cinque Terre Sciacchetrà“

PDO-IT-A0352-AM02

Teate kuupäev: 24. august 2021

HEAKSKIIDETUD MUUDATUSE KIRJELDUS JA PÕHJENDUSED

1. Muudatus nõutavates viinamarjasortides

Kirjeldus: kavandatud muudatuse kohaselt võib kolme [peamist] viinamarjasorti („Bosco“, „Albarola“ ja „Vermentino“) kasutada vähemalt 80 % suuruse miinimumkünnise saavutamiseks ning ülejäänud 20 % ulatuses võib kasutada täiendavalt valgeid viinamarjasorte, mis sobivad kasvatamiseks Liguuria maakonnas.

Põhjendused: käesolevat muudatust taotleti selleks, et parandada veini kvaliteeti, seejuures tugineti ühe sordi viinamarjadest veinide valmistamise katsetele.

Mitme viinamarjaistanduse ühteliitmine, et luua korraliku suurusega kaubanduslik viinamarjaistandus, kus sort „Bosco“ moodustab 40 %, nagu on nõutud praeguses tootespetsifikaadis. On väga oluline, et viinamarjaistandused liidetaks maaharimistavade ühtlustamiseks, sest see toob kaasa madalamad kulud ja viinapuude parema tervise ning tagab seeläbi kaubanduslike viinamarjakasvatajate ellujäämise. Seetõttu on vaja eemalduda praegu kehtivatest jäikadest viinamarjasortide segusid käsitlevatest reeglitest, mis ei ole enam põhjendatud ja tegelikult takistavad kõrgema kvaliteedistandardi saavutamist.

Muudatus puudutab tootespetsifikaadi artiklit 2.

2. Muudatus viinapuude istutustiheduses hektari kohta

Kirjeldus: kui rajatakse uusi viinamarjaistandusi ja taasistutatakse viinapuid, ei või istutustihedus nüüd olla väiksem kui 4 000 viinapuud hektari kohta, mitte aga 6 250 viinapuud hektari kohta, nagu on sätestatud tootespetsifikaadi kehtivas versioonis.

Põhjendused: muudatust põhjendab asjaolu, et tänapäeval eelistatakse viinapuid istutada ridades või toestatult, mitte ühepoolsetes lehtlates, mis on tuntud pergoletta nime alla ja mis nüüdseks on iganenud. Seetõttu tuleb nõlvale jätta suuremad vahemaad, et tagada võimalus harida maad väikeste põllutöömasinatega; tänu sellele on viinamarjaistandust lihtsam pidada, sest väheneb vajalike töötundide arv, samas säilitatakse tootmise kvaliteedi kõrge tase.

Muudatus puudutab tootespetsifikaadi artiklit 4.

3. Kontrollitud päritolunimetuse „Cinque Terre Sciacchetrà“ suhkrusisalduse muutmine

Kirjeldus: toote „Cinque Terre Sciacchetrà“ valmistamiseks kasutatavate viinamarjade suhkrusisaldus peab nüüd pärast osalist kuivamist olema potentsiaalse alkoholisisaldusena 19 % (enne 17 %).

Põhjendused: passito-tüüpi veini või kuivatatud viinamarjadest valmistatud veini kvaliteedinäitaja ei ole tegelikult alkoholisisaldus, vaid pigem kuivekstrakti ja suhkru sisaldus, samuti kääritamisjärgsed lõhnad ja lõhnanoodid.

Muudatus puudutab tootespetsifikaadi artiklit 5.

4. Muudatused veini valmistamise ja kättesaadavaks tegemise kuupäevades kontrollitud päritolunimetuste „Cinque Terre Sciacchetrà“ ja „Cinque Terre Sciacchetrà Riserva“ puhul

Kirjeldus: veinide „Cinque Terre Sciacchetrà“ ja „Cinque Terre Sciacchetrà Riserva“ puhul on veini valmistamise alguskuupäev toodud saagikoristusaasta 1. novembrilt 1. oktoobrile. Veini tarbijatele kättesaadavaks tegemise kuupäev on toote „Cinque Terre Sciacchetrà“ puhul saagikoristusaastale järgneva aasta 1. oktoober (praegu 1. november) ja toote „Cinque Terre Sciacchetrà Riserva“ puhul saagikoristusaastale järgneva kolmanda aasta 1. oktoober (praegu 1. november).

Põhjendused: kõrgem aasta keskmine temperatuur, eeskätt suvised temperatuurid tingivad viinamarjade varasema küpsemise, mis omakorda toob saagikoristuse varasemaks. See mõjutab ka kontrollitud päritolunimetusega passito-tüüpi veinide „Cinque Terre Sciacchetrà“ valmistamiseks kasutatavate viinamarjade kuivatamise protsessi. Nüüdseks enam kui kahekümne aasta jooksul on üldine tendents olnud viinamarjade varajane koristus kas augustis või septembri alguses, samas vanasti, kui kaitstud päritolunimetuse „Cinque Terre“ tootespetsifikaat heaks kiideti, hakati saaki koristama septembri viimasel dekaadil ja see võis kesta kuni oktoobri alguseni. Viinamarjade varajasem korjamine tähendab seda, et veini valmistamine peab samuti varem algama: tehnilistel põhjustel ei ole passito-tüüpi veini valmistamiseks kasutatavaid viinamarju võimalik jätta kuni 30. oktoobrini kuivama, sest nende suhkrusisaldus kerkib liiga kõrgele, ning viinamarjade ülemäärane suhkrusisaldus tekitab suuri probleeme pärmilisel alkoholkääritamisel. Selle tulemusel on raske saavutada tootespetsifikaadis nõutavat 13,5 % tegelikku alkoholisisaldust ja lenduvate hapete sisaldus on liiga kõrge.

Nende probleemide lahendamiseks pakutakse, et kaitstud päritolunimetusega veinide „Cinque Terre Sciacchetrà“ ja „Cinque Terre Sciacchetrà Riserva“ valmistamine viinamarjadest algaks varasemal kuupäeval, st saagikoristusaasta 1. oktoobril.

Muudatus puudutab tootespetsifikaadi artiklit 5.

5. Veini füüsikaliste ja organoleptiliste omaduste muudatused

Kirjeldus: muudetud on suurt osa veinide keemilisi ja organoleptilisi omadusi käsitlevast teabest.

„CINQUE TERRE“

Värvus: õlgkollasest kuldkollaseni, erineva intensiivsusega, sädelev;

lõhn: intensiivne, puhas, elegantne, iseloomulik;

maitse: kuiv, meeldiv, täidlane, vahel mineraalne;

minimaalne üldalkoholisisaldus: 11,00 % mahuprotsenti;

minimaalne üldhappesus: 4,5 g/l

suhkruvaba ekstrakti miinimumsisaldus: 15,0 g/l.

„CINQUE TERRE COSTA DE SERA“

Värvus: õlgkollasest kuldkollaseni, erineva intensiivsusega, sädelev;

lõhn: intensiivne, puhas, elegantne ja püsiv, kompleksne;

maitse: kuiv, täidlane, intensiivne, mineraalne, meeldiv;

minimaalne üldalkoholisisaldus: 11,50 % mahuprotsenti;

minimaalne üldhappesus: 4,5 g/l

suhkruvaba ekstrakti miinimumsisaldus: 15,0 g/l.

„CINQUE TERRE COSTA DE CAMPU“

Värvus: õlgkollasest kuldkollaseni, erineva intensiivsusega, sädelev;

lõhn: intensiivne, puhas, elegantne ja püsiv, kompleksne;

maitse: kuiv, täidlane, intensiivne, meeldiv;

minimaalne üldalkoholisisaldus: 11,50 % mahuprotsenti;

minimaalne üldhappesus: 4,5 g/l

suhkruvaba ekstrakti miinimumsisaldus: 15,0 g/l.

„CINQUE TERRE COSTA DA POSA“

Värvus: õlgkollasest kuldkollaseni, erineva intensiivsusega, sädelev;

lõhn: intensiivne, puhas, elegantne ja püsiv, kompleksne;

maitse: kuiv, täidlane, intensiivne, meeldiv;

minimaalne üldalkoholisisaldus: 11,50 % mahuprotsenti;

Minimaalne üldhappesus: 4,5 g/l

suhkruvaba ekstrakti miinimumsisaldus: 15,0 g/l.

„CINQUE TERRE SCIACCHETRÀ“

Värvus: kuldkollasest pruunika merevaigukollaseni, erineva intensiivsusega;

lõhn: intensiivne kuivatatud viinamarjadest valmistatud veini lõhn, iseloomulik, vahel mee, vürtside, pähklite nüansiga;

maitse: magus, vahel tanniinine, hea struktuuriga, püsiva mandlise järelmaitsega;

minimaalne üldalkoholisisaldus: 19,00 mahuprotsenti, tegelik alkoholisisaldus 11,50 %;

minimaalne üldhappesus: 5,0 g/l

maksimaalne lenduvate hapete sisaldus: 30 meq/l;

suhkruvaba ekstrakti miinimumsisaldus: 26,0 g/l.

„CINQUE TERRE SCIACCHETRÀ RISERVA“

Värvus: kuldkollasest pruunika merevaigukollaseni, erineva intensiivsusega;

lõhn: intensiivne kuivatatud viinamarjadest valmistatud veini lõhn, meeldiv, vürtsikas, röstitud, iseloomulik;

maitse: magus, vahel tanniinine, harmooniline, hea struktuuriga, vahel mandlise järelmaitsega;

minimaalne üldalkoholisisaldus: 20,00 mahuprotsenti, tegelik alkoholisisaldus 11,50 %;

minimaalne üldhappesus: 5,0 g/l

maksimaalne lenduvate hapete sisaldus: 30 meq/l;

suhkruvaba ekstrakti miinimumsisaldus: 28,0 g/l.

Põhjendused: värvuse, lõhna ja maitse üksikasjade muutmise eesmärk on kirjeldada täpsemalt selle hinnatud toote omadusi, mida on järk-järgult täiustatud.

Analüütiliste omaduste muutmise eesmärk on parandada selle ainulaadse toote kvaliteeti.

Minimaalse üldalkoholisisalduse ja ekstrakti kuivaine minimaalse netomassi suurendamine on seotud viinamarjade kuivatamise põhjalikuma protsessiga ja asjaoluga, et kliima muutumise tõttu on kontsentratsioonid viinamarjades kõrgemad.

Kontsentratsiooni suurenemine tähendab aga seda, et kääritamise kaudu on raske saavutada 13,50 % minimaalset alkoholisisaldust ja seetõttu ongi palutud selle langetamist 11,50 %-le.

Muudatused puudutavad tootespetsifikaadi artiklit 6 ning koonddokumendi osa „Veini(de) kirjeldus“.

6. Märgistusele aastakäigu märkimise kohustus

Kirjeldus: toote „Cinque Terre“ ja „Cinque Terre Sciacchetrà“ jaoks kasutatavate pudelite või muude mahutite märgistusel peab nüüd olema ka aastakäik.

Põhjendused: kontrollitud päritolunimetusega veinid „Cinque Terre“ peavad nüüd olema aastakäigu märkega, et neid eristada ja tagada tarbija jaoks nende jälgitavus.

Muudatus puudutab tootespetsifikaadi artiklit 7.

7. Mahuti suurus ja kork

Kirjeldus pudelite [maksimaalset] mahtu tuleb tõsta praeguselt 0,75 liitrilt kolmele liitrile. Keeratav kork on lubatud pudelitel mahuga kuni kolm liitrit (praegu 0,375 liitrit).

Põhjendused: see muudatus võimaldab veini turustada eri vormis ja eri korgiga, et mitte takistada tootjate ligipääsu arenevatele turgudele.

Muudatused puudutavad tootespetsifikaadi artiklit 8.

KOONDDOKUMENT

1. Toote nimetus

Cinque Terre / Cinque Terre Sciacchetrà

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

15. Kuivatatud viinamarjadest valmistatud vein

4. Veini(de) kirjeldus

KONTROLLITUD PÄRITOLUNIMETUSEGA VEIN „CINQUE TERRE“

LÜHIKE TEKSTILINE KIRJELDUS

Värvus: õlgkollasest kuldkollaseni, erineva intensiivsusega, sädelev;

lõhn: intensiivne, puhas, elegantne, iseloomulik;

maitse: kuiv, meeldiv, täidlane, vahel mineraalne;

minimaalne üldalkoholisisaldus: 11,00 % mahuprotsenti;

suhkruvaba ekstrakti miinimumsisaldus: 15,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides):

—

Minimaalne tegelik alkoholisisaldus (mahuprotsentides):

—

Minimaalne üldhappesus:

4,5 grammi liitri kohta, väljendatud viinhappena

Maksimaalne lenduvate hapete sisaldus (milliekvivalentides liitri kohta):

—

Maksimaalne vääveldioksiidi üldsisaldus (milligrammides liitri kohta):

—

KONTROLLITUD PÄRITOLUNIMETUSEGA VEIN „CINQUE TERRE COSTA DE CAMPU“

LÜHIKE TEKSTILINE KIRJELDUS

Värvus: õlgkollasest kuldkollaseni, erineva intensiivsusega, sädelev;

lõhn: intensiivne, puhas, elegantne ja püsiv, kompleksne;

maitse: kuiv, täidlane, intensiivne, meeldiv;

minimaalne üldalkoholisisaldus: 11,50 % mahuprotsenti;

suhkruvaba ekstrakti miinimumsisaldus: 15,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides):

—

Minimaalne tegelik alkoholisisaldus (mahuprotsentides):

—

Minimaalne üldhappesus:

4,5 grammi liitri kohta, väljendatud viinhappena

Maksimaalne lenduvate hapete sisaldus (milliekvivalentides liitri kohta):

—

Maksimaalne vääveldioksiidi üldsisaldus (milligrammides liitri kohta):

—

KONTROLLITUD PÄRITOLUNIMETUSEGA VEIN „CINQUE TERRE COSTA DA POSA“

LÜHIKE TEKSTILINE KIRJELDUS

Värvus: õlgkollasest kuldkollaseni, erineva intensiivsusega, sädelev;

lõhn: intensiivne, puhas, elegantne ja püsiv, kompleksne;

maitse: kuiv, täidlane, intensiivne, meeldiv;

minimaalne üldalkoholisisaldus: 11,50 % mahuprotsenti;

suhkruvaba ekstrakti miinimumsisaldus: 15,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides):

—

Minimaalne tegelik alkoholisisaldus (mahuprotsentides):

—

Minimaalne üldhappesus:

4,5 grammi liitri kohta, väljendatud viinhappena

Maksimaalne lenduvate hapete sisaldus (milliekvivalentides liitri kohta):

—

Maksimaalne vääveldioksiidi üldsisaldus (milligrammides liitri kohta):

—

KONTROLLITUD PÄRITOLUNIMETUSEGA VEIN „CINQUE TERRE COSTA DE SERA“

LÜHIKE TEKSTILINE KIRJELDUS

Värvus: õlgkollasest kuldkollaseni, erineva intensiivsusega, sädelev;

lõhn: intensiivne, puhas, elegantne ja püsiv, kompleksne;

maitse: kuiv, täidlane, intensiivne, mineraalne, meeldiv;

minimaalne üldalkoholisisaldus: 11,50 % mahuprotsenti;

suhkruvaba ekstrakti miinimumsisaldus: 15,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides):

—

Minimaalne tegelik alkoholisisaldus (mahuprotsentides):

—

Minimaalne üldhappesus:

4,5 grammi liitri kohta, väljendatud viinhappena

Maksimaalne lenduvate hapete sisaldus (milliekvivalentides liitri kohta):

—

Maksimaalne vääveldioksiidi üldsisaldus (milligrammides liitri kohta):

—

KONTROLLITUD PÄRITOLUNIMETUSEGA VEIN „CINQUE TERRE SCIACCHETRÀ“

LÜHIKE TEKSTILINE KIRJELDUS

Värvus: kuldkollasest pruunika merevaigukollaseni, erineva intensiivsusega;

lõhn: intensiivne kuivatatud viinamarjadest valmistatud veini lõhn, iseloomulik, vahel mee, vürtside, pähklite nüansiga;

maitse: magus, vahel tanniinine, hea struktuuriga, püsiva mandlise järelmaitsega;

minimaalne üldalkoholisisaldus: 19,00 mahuprotsenti, tegelik alkoholisisaldus 11,50 %;

suhkruvaba ekstrakti miinimumsisaldus: 26,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides):

—

Minimaalne tegelik alkoholisisaldus (mahuprotsentides):

11,50

Minimaalne üldhappesus:

5 grammi liitri kohta, väljendatud viinhappena

Maksimaalne lenduvate hapete sisaldus (milliekvivalentides liitri kohta):

30

Maksimaalne vääveldioksiidi üldsisaldus (milligrammides liitri kohta):

—

KONTROLLITUD PÄRITOLUNIMETUSEGA VEIN „CINQUE TERRE SCIACCHETRÀ RISERVA“

LÜHIKE TEKSTILINE KIRJELDUS

Värvus: kuldkollasest pruunika merevaigukollaseni, erineva intensiivsusega;

lõhn: intensiivne kuivatatud viinamarjadest valmistatud veini lõhn, meeldiv, vürtsikas, röstitud, iseloomulik;

maitse: magus, vahel tanniinine, harmooniline, hea struktuuriga, vahel mandlise järelmaitsega;

minimaalne üldalkoholisisaldus: 20,00 mahuprotsenti, tegelik alkoholisisaldus 11,50 %;

suhkruvaba ekstrakti miinimumsisaldus: 28,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides):

—

Minimaalne tegelik alkoholisisaldus (mahuprotsentides):

11,50

Minimaalne üldhappesus:

5 grammi liitri kohta, väljendatud viinhappena

Maksimaalne lenduvate hapete sisaldus (milliekvivalentides liitri kohta):

30

Maksimaalne vääveldioksiidi üldsisaldus (milligrammides liitri kohta):

—

5. Veinivalmistustavad

5.1. Veinivalmistuse eritavad

—

5.2. Maksimaalne saagikus

Kontrollitud päritolunimetus „Cinque Terre“

9 000 kilogrammi viinamarju hektari kohta

Kontrollitud päritolunimetused „Cinque Terre Sciacchetrà“ ja „Cinque Terre Sciacchetrà Riserva“

9 000 kilogrammi viinamarju hektari kohta

Kontrollitud päritolunimetus „Cinque Terre Costa de Sera“

8 500 kilogrammi viinamarju hektari kohta

Kontrollitud päritolunimetus „Cinque Terre Costa da Posa“

8 500 kilogrammi viinamarju hektari kohta

Kontrollitud päritolunimetus „Cinque Terre Costa de Campu“

8 500 kilogrammi viinamarju hektari kohta

6. Määratletud geograafiline piirkond

Maa-ala, kus kontrollitud päritolunimetusega passito-tüüpi veinide „Cinque Terre“, „Cinque Terre Sciacchetrà“, „Cinque Terre“ Rosso ja „Cinque Terre“ valmistamiseks kasutatavaid viinamarju tuleb kasvatada, asub La Spezia provintsis. See koosneb maast, mis sobib kvaliteetse toote tootmiseks ja asub Riomaggiore, Vernazza ja Monterosso kommuunis ning La Spezia kommuuni osades, mida tuntakse nimedega „Tramonti di Biassa“ ja „Tramonti di Campiglia“, mis piirnevad loodes Riomaggiore kommuuniga ja kirdes muulateega, mis viib Monte della Madonnast (527 meetri kõrgusel) kagusse, möödub San Antonio kirikust (510 meetri kõrgusel), jõuab 567, 588 ja 562 meetri kõrgusele ja möödub siis Campiglia ja S. Caterina külast (398 meetri kõrgusel), enne kui kulgeb mööda katteta teed kuni 351 meetri kõrgusjooneni. Sellest punktist kulgeb ala piir mööda rada, tõustes 368 meetri kõrgusele, kuni Portovenere kommuuni piirini, mida mööda kulgeb mereni.

Costa de Sera allpiirkond on määratletud järgmiselt:

La Spezia-Manarola rannikuäärsest maanteest seal, kus see siseneb Lemmeni tunnelisse, järgib ala piir joont, millel ametlikul kaardil nr 30 osutatud ala puutub kokku kaardil nr 31 ja nr 32 osutatud alaga, seda kuni mereni, seejärel kulgeb ringiga rannikut mööda lääne poole, kuni jõuab Val di Serra jõe suudmeni, mida järgib, tõustes taas seni, kuni naaseb rannikuäärse maantee kõrgusele. Sealt pöördub see tagasi ida poole ja suundub alguspunkti.

Allpiirkonna leiate Riomaggiore kommuuni ametlikul kaardil nr 30.

Costa de Campu allpiirkond on määratletud järgmiselt:

laskub La Spezia-Manarola provintsiteed mööda kohani, kus ületab Groppo kanali, jälgib ala piirjoont, kus ametlikul kaardil nr 16 ja nr 11 osutatud alad kokku puutuvad, kuni Fiesse munitsipaalteeni, mida järgib, kuni kohtub Campo munitsipaalteega. Seejärel suundub see lääne poole mööda joont, mis eraldab kaartidel nr 15 ja nr 8 osutatud alasid, kuni Collora-Donega munitsipaalteeni, mida järgib ristumiseni Luogo munitsipaalteega, ja seejärel ida poole, kuni jõuab kiriku lähedal Groppo kanalini, kust tõuseb seejärel tagasi alguspunkti.

Allpiirkonna leiate Riomaggiore kommuuni ametlikelt kaartidelt nr 16 ja 15.

Costa de Posa allpiirkond on määratletud järgmiselt:

Groppo-Volastra-Corniglia provintsiteelt laskub see mööda Rio della Valle Asciutta jõge kuni mereni. Siis liigub see ringiga mööda rannikut, kuni jõuab Rio Molinello jõe suudmeni. Seejärel tõuseb see mööda jõge ülespoole, kuni ületab Vecchia Corniglia-Volastra munitsipaaltee, mida mööda tõuseb seejärel kuni punktini, kus lõikub joonega, mis eraldab Riomaggiore kommuuni ametlikel kaartidel nr 4 ja nr 1 osutatud alasid. Sealt liigub see mööda joont, mis eraldab kaartidel nr 4 ja nr 1 osutatud alasid, kuni jõuab tagasi Groppo-Volastra-Corniglia provintsiteeni, ja seejärel suundub itta tagasi alguspunkti.

Allpiirkonna leiate Riomaggiore kommuuni ametlikul kaardil nr 4.

7. Peamised viinamarjasordid

Albarola B.

Bosco B

Vermentino B.

Vermentino B. – Favorita B.

Vermentino B. – Pigato B.

8. Seos(t)e kirjeldus

KONTROLLITUD PÄRITOLUNIMETUSED „CINQUE TERRE“ JA „CINQUE TERRE SCIACCHETRÀ“

Päritolunimetuse „Cinque Terre“ geograafiline piirkond asub La Spezia provintsis Liguuria maakonna idaosas. Piirkonda iseloomustavad üldiselt terrassidele rajatud viinamarjaistandused, mis on keskmiselt üsna väikesed ja asuvad valdavalt kõrgel mägedes.

Mulla omadused

Muld, millel viinapuid kasvatatakse, ei ole eriti sügav. Tegemist on koresmullaga või koreselise liivsavimullaga, milles on suur koresesisaldus ja mis on seetõttu väga hästi vett läbilaskev. Pinnase pH on kergelt happeline kuni happeline. Merelise päritoluga sete (turbidiit) on kõige sagedasem Cinque Terre mägedes leiduva aluskivimi liik.

Maastiku omadused

Viinapuid kasvatatakse 0–600 meetri kõrgusel merepinnast, valdavalt 50–500 meetri kõrgusel; nõlvade kaldenurk jääb 35–50 % vahemikku; istandused on valdavalt vaatega edelasse ja asuvad 0–2 km kaugusel merest.

Kliimaomadused

Piirkonna keskmine temperatuur on ligikaudu 15 °C.

Maa-ala Huglini indeks (HI), bioklimaatiline termiline indeks, mida kasutatakse fenoloogiliste ja küpsemisega seotud muutuste jälgimiseks, on ligikaudu 2 240 °C, ning väärtused jäävad sõltuvalt aastast vahemikku 2 050 °C ja 2 370 °C.

Aktiivsete temperatuuride summa, mis viitab soojuse kättesaadavusele piirkonnas, on ligikaudu 1 970 °C, väärtuste vahemik on 1 830 °C kuni 2 110 °C. Temperatuurikõikumiste summa, st veel üks bioklimaatiline indeks, mida kasutatakse veinikasvatuspiirkonna iseloomustamiseks, on ligikaudu 550 °C, väärtuste vahemik on 490 °C kuni 590 °C.

Sademeid on kõige rohkem aprillis, kui keskmine näitaja on umbes 220 mm, ja madalaim juulis, kui keskmine näitaja on 24 mm.

Aasta keskmine sademete hulk on ligikaudu 1 240 mm. Aprillist oktoobrini on keskmiselt 47 vihmast päeva, alates maksimaalselt 11 päevast aprillis kuni minimaalselt kolme päevani juulis.

9. Muud olulised tingimused (pakendamine, märgistamine, muud nõuded)

—

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/17117

(1) EÜT L 9, 11.1.2019, lk 2.